*****

ΚΑΝΟΝΙΣΜΟΣ (ΕΟΚ) αριθ. 1624/83 ΤΟΥ ΣΥΜΒΟΥΛΙΟΥ

της 14ης Ιουνίου 1983

για το άνοιγμα, την κατανομή και τον τρόπο διαχείρισης κοινοτικής δασμολογικής ποσόστωσης για το ρούμι, το αράκ και την τάφια, που υπάγονται στη διάκριση 22.09 Γ Ι του Κοινού Δασμολογίου, καταγωγής των κρατών της Αφρικής, της Καραϊβικής και του Ειρηνικού (ΑΚΕ) (1983/84)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι το πρωτόκολλο αριθ. 5, το προσαρτημένο στη δεύτερη σύμβαση ΑΚΕ-ΕΟΚ, που υπογράφηκε στη Λομέ στις 31 Οκτωβρίου 1979 (1), προβλέπει ότι μέχρι να αρχίσει να ισχύει κοινή οργάνωση αγοράς των οινοπνευματωδών ποτών, τα προϊόντα της διάκρισης 22.09 Γ Ι του Κοινού Δασμολογίου καταγωγής κρατών ΑΚΕ, εισάγονται στην Κοινότητα άνευ δασμών υπό συνθήκες που επιτρέπουν την ανάπτυξη των παραδοσιακών ρευμάτων συναλλαγών μεταξύ των κρατών ΑΚΕ και της Κοινότητας, αφενός, και μεταξύ των Κρατών μελών, αφετέρου· ότι η Κοινότητα ορίζει κάθε χρόνο τις ποσότητες που μπορούν να εισαχθούν άνευ δασμών με βάση τις μεγαλύτερες ετήσιες ποσότητες που έχουν εισαχθεί από τα κράτη ΑΚΕ στην Κοινότητα τα τρία τελευταία έτη για τα οποία υφίστανται στατιστικά στοιχεία, με συντελεστή ετήσιας αύξησης 40 % για την αγορά του Ηνωμένου Βασιλείου και 18 % για τις άλλες αγορές της Κοινότητας·

ότι, λαμβάνοντας υπόψη το ύψος των εισαγωγών των εν λόγω προϊόντων στην Κοινότητα και στα Κράτη μέλη κατά τη διάρκεια των τριών τελευταίων ετών για τα οποία υφίστανται στατιστικά στοιχεία, η ποσότητα της δασμολογικής ποσόστωσης για την περίοδο από την 1η Ιουλίου 1983 μέχρι τις 30 Ιουνίου 1984 πρέπει να ορισθεί σε 189 077 εκατόλιτρα καθαρής αλκοόλης·

ότι κατά τη διάρκεια των τελευταίων τριών ετών για τα οποία υφίστανται στατιστικά στοιχεία, οι εισαγωγές κάθε Κράτους μέλους σε σχέση με τις εισαγωγές στην Κοινότητα των εν λόγω προϊόντων προέλευσης των εν λόγω χωρών αντιπροσωπεύουν τα εξής ποσοστά:

1.2.3.4 // // // // // Κράτη μέλη

// 1980 // 1981 // 1982 // // // // // Μπενελούξ // 11,00 // 4,28 // 5,03 // Δανία // 1,35 // 1,52 // 1,71 // Γερμανία // 23,77 // 29,50 // 25,74 // Ελλάδα // 0,03 // 0,03 // 0,25 // Γαλλία // 2,90 // 2,05 // 2,11 // Ιρλανδία // 1,46 // 1,98 // 2,00 // Ιταλία // 0,29 // 0,25 // 0,29 // Ηνωμένο Βασίλειο // 59,20 // 60,39 // 62,87 // // // //

ότι, λαμβάνοντας υπόψη τα στοιχεία αυτά και την προβλεπόμενη εξέλιξη της αγοράς των εν λόγω προϊόντων, καθώς και τις προβλέψεις ορισμένων Κρατών μελών, τα ποσοστά συμμετοχής στην ποσότητα της ποσόστωσης μπορούν να ορισθούν κατά προσέγγιση ως εξής:

Μπενελούξ 6,97

Δανία 1,53

Γερμανία 26,28

Ελλάδα 0,09

Γαλλία 3,38

Ιρλανδία 1,80

Ιταλία 0,27

Ηνωμένο Βασίλειο 60,68

ότι ένα σύστημα χρησιμοποίησης της κοινοτικής δασμολογικής ποσόστωσης που βασίζεται στην κατανομή μεταξύ του Ηνωμένου Βασιλείου, αφενός, και των άλλων Κρατών μελών, αφετέρου, φαίνεται ότι μπορεί να συμβιβάσει την εφαρμογή των ποσοστών αύξησης που προβλέπονται από το πρωτόκολλο αριθ. 5, με την εφαρμογή, χωρίς διακοπή, της δασμολογικής εξαίρεσης που προβλέπεται για την εν λόγω ποσόστωση για όλες τις εισαγωγές των εν λόγω προϊόντων στα Κράτη μέλη μέχρι την εξάντληση της ποσόστωσης· ότι η κατανομή της κοινοτικής δασμολογικής ποσόστωσης μεταξύ των Κρατών μελών πρέπει, για να αντιπροσωπεύει όσο το δυνατό καλύτερα την πραγματική εξέλιξη της αγοράς των εν λόγω προϊόντων, να πραγματοποιείται ανάλογα

με τις ανάγκες των Κρατών μελών· ότι πρέπει να κατανεμηθεί η δασμολογική ποσόστωση μεταξύ των Κρατών μελών με βάση τις μεγαλύτερες εισαγόμενες ετήσιες ποσότητες σε κάθε ένα από αυτά κατά τα τρία τελευταία έτη και λαμβάνοντας υπόψη τα προαναφερόμενα ποσοστά αύξησης·

ότι πρέπει να προβλεφθούν τα κατάλληλα μέτρα για να εξασφαλισθεί η εφαρμογή του πρωτοκόλλου αριθ. 5 με όρους που να επιτρέπουν την ανάπτυξη των παραδοσιακών ροών των συναλλαγών μεταξύ των κρατών ΑΚΕ και της Κοινότητας αφενός, και μεταξύ των Κρατών μελών, αφετέρου·

ότι, λόγω του ιδιαίτερου χαρακτήρα των εν λόγω προϊόντων και της ευαισθησίας τους στις αγορές της Κοινότητας, πρέπει να προβλεφθεί, κατ' εξαίρεση, ένα σύστημα χρησιμοποίησης που να βασίζεται σε μία και μόνη κατανομή μεταξύ των Κρατών μελών·

ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση Μπενελούξ, κάθε ενέργεια σχετική με τη διαχείριση των μεριδίων που έχουν χορηγηθεί στην οικονομική αυτή ένωση μπορεί να διεξάγεται από ένα από τα μέλη της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από την 1η Ιουλίου 1983 και μέχρι τις 30 Ιουνίου 1984, το ρούμι, το αράκ και η τάφια της διάκρισης 22.09 Γ Ι του Κοινού Δασμολογίου, καταγωγής κρατών ΑΚΕ, εισάγονται στην Κοινότητα άνευ δασμών, εντός των ορίων κοινοτικής δασμολογικής ποσόστωσης 189 077 εκατολίτρων καθαρής αλκοόλης.

2. Μέσα στα όρια του μεριδίου της που καθορίζεται στο άρθρο 2, η Ελληνική Δημοκρατία εφαρμόζει δασμούς που υπολογίζονται σύμφωνα με τις σχετικές διατάξεις της πράξης προσχώρησης του 1979 και του κανονισμού (ΕΟΚ) αριθ. 439/81 (1).

Άρθρο 2

1. Η δασμολογική ποσόστωση που αναφέρεται στο άρθρο 1 διαιρείται σε δύο τμήματα. Το πρώτο τμήμα, ποσότητας 114 730 εκατολίτρων καθαρής αλκοόλης, προορίζεται για κατανάλωση στο Ηνωμένο Βασίλειο. Το δεύτερο τμήμα, ποσότητας 74 347 εκατολίτρων καθαρής αλκοόλης, κατανέμεται μεταξύ των άλλων Κρατών μελών.

2. Τα μερίδια κάθε Κράτους μέλους το οποίο συμμετέχει στο δεύτερο αυτό τμήμα, κατ' εφαρμογή της παραγράφου 1, ανέρχονται στις ακόλουθες ποσότητες:

1.2 // // (σε εκατόλιτρα

καθαρής αλκοόλης) // Μπενελούξ // 13 180 // Δανία // 2 897 // Γερμανία // 49 690 // Ελλάδα // 170 // Γαλλία // 4 500 // Ιρλανδία // 3 400 // Ιταλία // 510

Άρθρο 3

1. Τα Κράτη μέλη διαχειρίζονται τα μερίδια που τους χορηγούνται σύμφωνα με τις δικές τους σχετικές διατάξεις.

2. Το ποσοστό εξάντλησης του μεριδίου των Κρατών μελών διαπιστώνεται με βάση τις εισαγωγές των εν λόγω προϊόντων, καταγωγής κρατών ΑΚΕ, που παρουσιάζονται στο τελωνείο συνοδευόμενα από δηλώσεις ελεύθερης κυκλοφορίας.

Άρθρο 4

1. Τα Κράτη μέλη ενημερώνουν κάθε μήνα την Επιτροπή για τις εισαγωγές οι οποίες πράγματι καταλογίζονται στη δασμολογική ποσόστωση.

2. Το Ηνωμένο Βασίλειο λαμβάνει τα αναγκαία μέτρα ώστε οι εισαγόμενες από τα κράτη ΑΚΕ ποσότητες με τους όρους που καθορίζονται στα άρθρα 1 και 2, να περιορίζονται στις ανάγκες της εσωτερικής κατανάλωσης.

3. Η Επιτροπή ενημερώνει τακτικά τα Κράτη μέλη για το ποσοστό εξάντλησης της ποσόστωσης.

4. Εφόσον είναι ανάγκη, μπορούν να γίνονται διαβουλεύσεις, είτε μετά από αίτηση Κράτους μέλους είτε με πρωτοβουλία της Επιτροπής.

Άρθρο 5

Για να εξασφαλιστεί η εφαρμογή του παρόντος κανονισμού, η Επιτροπή λαμβάνει τα κατάλληλα μέτρα σε στενή συνεργασία με τα Κράτη μέλη.

Άρθρο 6

Ο κανονισμός (ΕΟΚ) αριθ. 1470/80 του Συμβουλίου της 9ης Ιουνίου 1980 περί των μέτρων διασφαλίσεως τα οποία προβλέπονται από τη δεύτερη σύμβαση ΑΚΕ-ΕΟΚ (2) στα προϊόντα που καλύπτει ο παρών κανονισμός.

Άρθρο 7

Ο παρών κανονισμός αρχίζει να ισχύει την 1η Ιουλίου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στο Λουξεμβούργο, στις 14 Ιουνίου 1983.

Για το Συμβούλιο

Ο Πρόεδρος

I. KIECHLE

(1) ΕΕ αριθ. L 347 της 22. 12. 1980, σ. 141.

(1) ΕΕ αριθ. L 53 της 27. 2. 1981, σ. 19.

(2) ΕΕ αριθ. L 147 της 13. 6. 1980, σ. 4.